b'\n_START_ARTICLE_\nPayU Rom\xc3\xa2nia\n_START_PARAGRAPH_\nPayU Rom\xc3\xa2nia (fost\xc4\x83 ePayment) este cea mai mare companie procesatoare de pl\xc4\x83\xc8\x9bi online cu cardul din Rom\xc3\xa2nia._NEWLINE_Compania este furnizor de solu\xc8\x9bii integrate de comer\xc8\x9b electronic \xc8\x99i din 2010 este parte a grupului interna\xc8\x9bional PayU, de\xc8\x9binut de Naspers, al doilea juc\xc4\x83tor \xc3\xaen eCommerce la nivel global._NEWLINE_Compania a fost lansat\xc4\x83 \xc3\xaen 2004 de omul de afaceri Radu Georgescu, sub numele ePayment, ca parte a grupului Gecad, iar \xc3\xaen anul 2010 a fost cump\xc4\x83rat\xc4\x83 \xc3\xaen propor\xc8\x9bie de 83% de grupul Naspers._NEWLINE_\xc3\x8en ianuarie 2012, compania a fost redenumit\xc4\x83 din ePayment \xc3\xaen PayU Rom\xc3\xa2nia._NEWLINE_\xc3\x8en Rom\xc3\xa2nia, compania este lider pe pia\xc8\x9ba de pl\xc4\x83\xc8\x9bi online, cu peste 2 milioane de tranzac\xc8\x9bii procesate \xc3\xaen 2010 \xc3\xaen valoare de 121 milioane de euro \xc8\x99i o cot\xc4\x83 de 90% din volumul total al Romcard._NEWLINE_\xc3\x8en anul 2012 PayU a avut un volum de tranzac\xc8\x9bii procesate de 176 milioane de euro, \xc3\xaen cre\xc8\x99tere cu 27% fa\xc8\x9b\xc4\x83 de anul anterior._NEWLINE_Num\xc4\x83r de angaja\xc8\x9bi \xc3\xaen 2011: 39'